દિવ્ય ભાસ્કરે પોતાના એક વૃક્ષ એક જિંદગી અભિયાન અંતર્ગત ‘ડીબી મિલયન ટ્રી ચેલેન્જ’ની શરૂઆત કરી છે. તે અંતર્ગત આપ દરેક વાચકોની સાથે મળીને 10 લાખ વૃક્ષ વાવવાનું લક્ષ્ય છે. આ દિશામાં આગળ વધતા દિવ્ય ભાસ્કર તરફથી રવિવાર 16 સપ્ટેમ્બરે વડોદરા સેન્ટર સ્કૅવર મોલ, ગેંડા સર્કલ ખાતે 12થી સાંજના 6 દરમિયાન છોડના બીજના પેકેટ્સનું ફ્રી ડિસ્ટ્રીબ્યુશન કરાશે. દેશભરના વિભિન્ન શહેરોમાં એક જ દિવસમાં બીજના બે લાખ પેકેટ વહેંચાશે. ભાસ્કર એક નવા વિચાર સાથે અભિયાન ચલાવી રહ્યું છે. વિચાર એ છે કે નાની હોય કે મોટી, જિંદગીની દરેક ખાસ પળને યાદગાર બનાવવા એક છોડ રોપવામાં આવે. ઘરમાં જ્યારે નાના મહેમાન આવે, જ્યારે પહેલું ઘર ખરીદો, પહેલી નોકરી, પહેલી સેલેરી, જન્મ દિવસ, લગ્ન અથવા કોઇપણ એવી ક્ષણ જે જીવનમાં ખાસ હોય તે દરેક ક્ષણની યાદ માટે એક છોડ જરૂર રોપાય. જ્યારે તે છોડ મોટો થશે તો લાંબા સમય સુધી તે ખાસ પળોની યાદોને તાજી રાખશે. ખાસ પળને યાદગાર બનાવવા માટે છોડની જગ્યાએ બીજ પણ લગાવી શકો છો. રવિવારે ડિસ્ટ્રીબ્યુટ થનાર બીજને તમે પણ ખાસ પળોને યાદગાર બનાવવા માટે વાવો.